Podlitiek: Wat Andilê daar agter BLF? En daar is 'n Obama op ons stoep | Maroela Media
Barack Obama die voormalige president van die VSA. Foto: Verskaf.
In hierdie episode gesels Paul Maritz, Hermann Pretorius en Daniël Eloff oudergewoonte oor 'n paar opspraakwekkende nuusflitse van die afgelope week. Hierdie week val hul vergrootglase op Black First Land First, die rasgedrewe drukgroep wat onlangs weer opspraak gemaak het, Suid-Afrika se voorgenome terugkeer na die Internasionale Strafhof, en die voormalige Amerikaanse president Barack Obama se onlangse besoek aan Suid-Afrika. Soos altyd kan luisteraars kraakvars en bekkige kommentaar verwag!
Sedert hul ontstaan in Oktober 2015 het Black First Land First hulself openlik as 'n linkse, rasgebaseerde, en radikale drukgroep ten gunste van grondonteiening sonder vergoeding sowel as die belang van Swart Suid-Afrikaners bo dié van ander landsburgers bekendgestel. Verlede week het hulle weer nuus gemaak ná 'n konfrontasie van Kallie Kriel, hoof van AfriForum. Die paneel bespreek hierdie groep se werklike impak, en wonder stilletjies waarom hierdie groep altyd pro die Zuma-kamp is en niks oor die Gupta-familie te sê het nie…
Die tweede saak onder die Podlitiek-span se mikroskoop is Suid-Afrika se voorgenome terugkeer na die Internasionale Strafhof. Wat is die rol van organisasies wat oor nasionaliteite heen strek, watter beeld straal dit uit om jouself van internasionale sake te onttrek, en watter mag het hierdie struktuur nou eintlik? Hermann bring hierdie vrae, en verskeie ander, na die tafel.
Daniël rig dan die gesprek na president Barack Obama, voormalige leier van die VSA, se besoek aan onse grense in die afgelope week. Die paneel bespreek die nalatenskap van president Obama, beide die populêre opinie van die basketbalspelende silwertong van Amerikaanse politiek, sowel as die werklike en feitlike, gebaseer op wat die syfers vir ons sê oor die vorige leier van die VSA.
Oudergewoonte kyk die paneel so bietjie in deur die toekomsvenster na nuus wat hulle in die volgende week gaan dophou. Daniël sê sy visier is op VBS-bank en hul (na bewering) R1,5 miljard rand se bedrog. Hermann hou sake ondergrond so bietjie dop, ná Maandag se skokkende nuus dat die sterftesyfer in myne in Suid-Afrika reeds op 54 vir dié jaar trek. En Paul vra wat SANZAAR in gedagte het vir rugby oor die grense van die Suidelike halfrond se vier groot rugbymagte.
Wees ingelig, hê 'n opinie, en luister Podlitiek!
Barack Obama BLF Internasionale Strafhof Podlitiek
Obama, per Beeld en ek haal aan: Hy glo nie die vasteland het 'n "Verenigde State van Afrika" nodig om sy probleme op te los nie, het oudpres. Barack Obama van die VSA op 18 Julie in Johannesburg gesê. Obama, wat die vorige dag die Nelson Mandela-gedenklesing in Johannesburg gelewer het, het op 18Julie 'n gespreksbyeenkoms van die Obamastigting saam met 200 jong leiers uit 44 Afrikalande bygewoon. "Die mense in die onderskeie lande in Afrika moet eers binne hul eie landsgrense met mekaar klaarkom voordat hulle kan streef na Pan-Afrika-eenheid," het Obama in antwoord op 'n vraag gesê. Hy… Lees meer »
Moet ons nou luister na mens e wat nonens praat. Daar was nie ń nuwe oorlog begin deur USA onder Obama se leierskap nie maar Putin het gestreef om WWW III te begin.
Die volgende feit is Obama is glad nie verantwoordelik vir enigeiemand se sielkundige gedrag nie . SA HIV/AIDS se getal is = aan enige klein land se bevolking. Kan die Suid-Afrikaners die verander?